

Pål Lennart Horne:

**Ola Glomstulen -**

**den glade vandrer**

*Et syngespill med sanger fra*

*"Skolens sangbok" av Mads Berg.*Pål Lennart Horne:

## Ola Glomstulen - den glade vandrer

*Et syngespill med sanger fra "Skolens sangbok" av Mads Berg.*

**Innledning:**

Spillet er tenkt som aktivitet i musikk, 5. klasse. Dette passer også med læreplanen. Hensikten er å bli kjent med noen av de "gode, gamle" sangene fra vår felles sangskatt. Handlingen er fri diktning om en person som het Ola Glomstulen og som faktisk har levd. Men vi vet lite om hans egentlige liv.

Det er lagt liten vekt på replikker. Barna har mange sangtekster å øve på. Blir det for mye, så kan det jo kuttes i versene. En forteller (eller flere) binder fortellingen sammen, og foran eller etter hver sang er det et lite situasjonsspill.

Er stykket for langt, så kan det jo kuttes i enkeltscener og sanger. Barna kan også være med å lage både replikker og scenebilder selv.

**Miljøbeskrivelse:**

Forestillingen skal foregå i "gamle dager". Alle bør være kledd i ca. 50-tallsstil. (Skistøvler, lusekofte, ullgenser, topplue, pels/skinnlue, skaut, vest, forkle osv…. som gir assosiasjoner til "gamle dager".

Noter rekvisitter underveis. (ski, jegerutstyr, sekk, kurv osv..) Scenografi ellers tilpasses lokale forhold. En bakgrunn med skoglandskap dekker første del av stykket, men det er også scener fra torget og fra bryllupet.

**Roller:**

**Ola Glomstulen (som gjerne kan spilles av flere barn underveis i stykket)**

**Anne Knutsdotter**

**Kari (mor til Anne)**

**Far**

**Mor**

**Søsken**

**Byfolk (kjøpmenn og torgkjerringer)**

**Håvard Hedde**

**Fugler og andre smådyr**

**Sauer**

**Eventyrskikkelser i eventyrvisa**

**Nisser og dverger**

**Bryllupsgjester**

**Turkamerater**

**3 søte småbarn**

*Sangene kan synges av alle, men det er vel naturlig å dele noen opp i mindre grupper eller som solistoppgaver. Ola's sanger kan synges av flere solister. Det behøver ikke nødvendigvis være Ola selv som synger disse.*

*(tallene i parentes viser til sangnummer hos Mads Berg)***1. akt. - scene 1**

CD og

Sceneanv.

FULLT LYS

NR: 2

(alle synger)

NR: 3

(alle synger)

NR: 4

(alle synger med)

Fuglekvitter

NR: 5

**Åpningsscene:**

Mange barn kommer ut på scenen. De er kledd i litt gammeldagse klær. Støvler, skigenser, luer/skaut/sjal.

De er kledd for tur. De samler seg og synger av full hals.

**Sang: Mot i brystet (39)**

(En gutt kommer fram. Han er kledd som de andre, gjerne med caps/skinnlue og vest. Ser blid og fornøyd ut og vandrer rundt på scenen med sekk på ryggen. Tar av seg sekken og byr av og til fram varer fra sekken.)

**Forteller:**

Det var en gang en gutt som het Ola. Han bodde oppe i Løvenskiolds skoger, nærmere bestemt på husmannsplassen Glomstulen i Luksefjell. Ola var en blid og trivelig kar som trivdes i skog og mark. Men han var også en skrytemaker, og når han dro til byen for å selge bær, skinn og småvilt, så var det nok mang en bymann som syntes det ble vel mye av det gode.

Du skjønner, Ola "så" mye rart i skogen. Ja, har ikke fantasien din også løpt litt løpsk når du har vandret på en mørk og fremmed skogssti?

Noen barn har kledd seg ut som "nisser og troll". Se i teksten til Eventyrvisa etter hva som kan passe. De hopper og danser på scenen.

(Alle synger)

**Sang: Eventyrvisa. (20)**

(Noen finner fram ski og staver. Ola tar de på (eller bærer de over skuldra). Han er ute i skogen og jakter (med snare/gevær/pil og bue). Noen barn kan være smådyr som hopper og spretter om kring på scenen.)

**Forteller:**

Ola var ute i skogen sommer som vinter. Når snøen hadde lagt seg hvit på furu og gran, spente han på seg skia og la av sted på jakt etter rype og annen fugl.

(Ola - eller en solist synger)

**Sang: Jeg snører min sekk (67)**

(Ola stopper opp og blir stående å lytte til fuglesangen.

Fint med fuglekvitter som bakgrunnsmusikk)

**Forteller:**

Av og til så stoppet han opp og glemte å lade børsa. Han lyttet til fuglesangen som var så fin. (ev. forteller videre: Tenk om jeg også kunne synge så fint, sa han til seg selv. Men på den annen side, så synger jeg jo ikke så verst heller, lo han for seg selv og stemte i:)

**Ola:** Tenk om jeg også kunne synge så fint. Men jeg synger jo ikke så verst heller, da (han ler)

(Ola - eller en solist synger)

NR: 6

(solo)

TEPPE

Pausemusikk

NR: 1

Sauer som breker

NR: 7

(alle synger)

NR: 8

LYSET DEMPES

Smell

NR: 9

NR: 10

(alle synger)

NR: 11

(solo)

TEPPE

Pausemusikk

NR: 1

**Sang: Å var jeg en sangfugl. (43)**

**1.akt - scene 2**

**Forteller:**

Det gikk mot vår og sommer i Luksefjell, og da var det tid for å få både sau og geit ut på beitet.

(Ola og søsknene kaller og lokker på saueflokken)

(Ola og søsknene synger)

**Sang: Eg gjette tulla (128)**

**Forteller:**

Ola og søsknene hans var på vakt, for både ulv og bjørn kunne lure i skogen på den tida. Da var verken barn eller sauer trygge.

Men like skummelt kunne det være i skumringen når solen etter å ha kastet lange skygger, forsvant bak åsen.

(Vi hører et smell.)

**Ola:** Hva var det? Det var i hvert fall ingen bjørn!

(Han ser seg forskrekket omkring)

**Forteller:** Nei, det var nok dynamittsmell fra bergverket til Løvenskiold. Og slikt rabalder kan jo skremme noen og enhver. Men se, hvem er det som kommer der borte på stien? Har fantasien begynt å løpe løpsk igjen?

(Gruvefolk med hakker og spade kommer gående mens de synger.)

**Sang: Nisser og dverge (38)**

**Forteller:**

Endelig utpå kvelden kom han hjem til mor. Nå var far også kommet hjem fra skogsarbeidet hos godseieren.

Da var det godt å sette seg ned og se utover Fjellvannet hvor de siste solstrålene streifet den blanke overflaten.

Da de sang kveldssangen for Ola, sovnet han i mors fang.

Ola lener hodet i fanget til mor, mens foreldrene sitter synger:

**Sang: Fager kveldssol smiler (56)**

**2. akt - scene 1**

Mennesker som roper og prater.

Bymiljø

FULL LYS

NR: 12

Synges uten

musikk

solo

NR: 13

TEPPE

Pausemusikk:

NR: 1

Vi er på handelstorget i Skien. Det er små grupper av folk som står og prøver/undersøker varene til kjøpmenn, torgkjerringer og andre handelsfolk som byr fram forskjellige varer. Det er et yrende liv med mye bråk og spetakkel.

**Forteller:**

Årene gikk, og da Ola ble eldre, begynte han å reise til byen med litt av hvert. Konkurransen var stor på torget, så her nyttet det ikke å være beskjeden. Men det lå jo ikke så godt for han Ola heller. Folk syntes han var stor i kjeften, men Ola bare fnyste av det. Han skulle vise dem hva han kunne få ut av lite:

**Ola:** Kom her og se den beste fangsten fra skogene til Løvenskiold. Se bare hva jeg har fått ut av denne kråka!

(Folk ler hånlig, men samler seg likevel rundt ham.)

(Sangen kan fremføres av flere, og noen vers kan ev.kuttes. Sangen kan også fremføres som "rap")

**Sang: Kråkevisa (50)**

**Forteller:**

Folk måpte og lo, men salget gikk strykende for Ola. Noen murret og mumlet noe om både løgnhals og skrytepave.

Men det var spesielt ei som Ola la merke til. Ei fager ung jente omtrent på samme alder kastet skjelmske blikk på Ola.

(Ei jente kommer inn på scenen og ser lengselfullt på Ola som smiler blygt tilbake.)

**Forteller:** På hjemveien tenkte han mye på den unge jenta. Han visste at hun også kom fra en husmannsplass litt lengre nord i skogen.

(Ole setter seg på en stubbe. Han eller en solist synger)

(Jenta går litt rundt omkring på scenen og drømmer om den kjekke gutten)

**Sang: Eg veit ei lita jente (175)**

**2. akt - scene 2**

NR: 14

**(alle synger** med)

solo

NR: 15

DEMPE LYS

NR: 16

solo

TEPPE:

Pausemusikk

NR: 1

FULL LYS

Fest:

NR: 17

**\*)** dans Ril

NR: 18

Vi er igjen tilbake i skogen. Ola og noen venner er ute på blåbærtur

De har med seg bøtter og spann. Praten går lystig, og de finner mange fine bær i lyngen.

**Forteller:**

Det gikk ennå en tid, og en varm og god sensommerdag la Ola og noen venner ut på søndagstur. Nå skulle de sanke bær i bøtter og spann

(Ola og venner stemmer i:)

**Sang: I Håbergskogen skal vi (61)**

**Forteller:**

På hjemveien så han plutselig den unge jenta han hadde lagt merke til på torget i byen. Hun var ute i samme ærend. Ola sakket etter. Da han kom nærmere stanset han opp og tittet bort på jenta.

**Ola:** Hvem er du? Og hva heter du, da?

(Jenta går et skritt nærmere og synger)

**Sang: Eg heiter Anne Knutsdotter (131)**

**Forteller:**

Så gikk det som det ofte gikk, paret ble forelsket. Men det Anne gjemte i sitt hjerte, og som Ola aldri fikk vite, var at en skuffet gutt gikk omkring og sturet. Anne hadde slått opp med ham til fordel for Ola.

(En gutt kommer nedtrykt inn på scenen. Han er fortvilet over å se Anne sammen med Ola. Han synger si vise: )

**Sang: Håvard Hedde (179)**

**3.akt - scene 1**

Vi er i Skien. Ute på et tun er det dekket til fest. Feststemte mennesker står i små grupper. Noen hygger seg, mens andre svinser rundt og steller i stand.

**Forteller:** Det gikk ei tid. Ola og Anne var gifteklare, men nå ville Ola vekk fra skogen. Han hadde erobret prinsessa. Nå sto halve kongeriket for tur. Her oppe i Luksefjell ble det for trangt å bo. Nå hadde han lagt seg opp en del penger, og turen gikk til Gråtenmoen i Skien.

Her ble det holdt giftemål, og det var ikke noe husmannsbryllup nei.**\*)**

Ola hadde vel ikke all verden, men smørte han på med litt store ord, så skulle det alltids gå gjetord om dette bryllupet.

NR: 19

NR: 20

TEPPE

Pausemusikk

NR: 1

DEMP LYS

NR: 21

TEPPE

FULLT LYS

NR: 22

(Noen av bryllupsgjestene samler seg og synger)

**Sang: Ola Glomstulen (132)**

**3. vers: ( står ikke i sangboka!)**

*Ola Glomstulen hadde så lang ei brureferd*

# Ola Glomstulen hadde så lang ei brureferd

*Han dro i fra Solum til Gråten hos Blehr ( blær)*

*For i dag skal Ola Glomstulen gifta seg.*

(Folk ler, danser og har det gøy)

**Forteller:**

Det ble en bryllupsfest som mange husket i lange tider. Folk danset og sang til langt på natt

(Bryllupsgjestene stiller seg opp for dans mens de synger:)

**Sang: Kjære kom og dans med meg. (45)**

**4. akt - scene 1**

Vi er i stua til Anne og Ola. 3 barn titter ut av vinduet / speider etter far som kommer hjem fra arbeidet. Anne står og steller på kjøkkenet.

**Forteller:**

Så levde de lykkelig alle sine dager, heter det. Ikke vet vi, men Ola jobbet og slet for føden. For hjemme måtte Anne passe på de små som kom i rask rekkefølge. Det kunne bli sene kvelder på Ola Glomstulen. Og barna ventet på far:

(En gruppe synger: )

**Sang: Tre søte småbarn (14)**

**Epilog**

Ola og familien har lagt ut på søndagstur. Etter hvert møter de mange andre turgående. Alle samler seg på scenen og synger til slutt.

**Forteller:**

Ola glemte ikke sin barndomsdal. På søndagen gikk turen ofte oppover Gjerpensdalen til Fjellvannet i Luksefjell. En munter melodi ledsaget ham alltid på veien mot barndommens rike.

Her slutter vår fortelling om Ola, Anne og barna.

Du kan jo stemme i sammen med oss, nå vi legger ut på tur:

**Sang: Den glade vandrer (187)**